อีกรายเป็นเหตุฆ่าปาดคอสาวใหญ่ดับคาบ้านพัก เปิดเผยเมื่อเวลา 05.30 น.วันที่ 5 มิถุนายน พ.ต.ท.โชติพัฒน์ สิทธิพิทักษ์ชัย พนักงานสอบสวน (สบ 2) สน.คันนายาว รับแจ้งเหตุถูกฆ่าเสียชีวิตภายในบ้านเลขที่ 37 หลังหมู่บ้านอัมพรเพลส หมู่ 3 แขวงคลองถนน เขตสายไหม กทม.จึงรุดไปตรวจสอบพร้อมด้วยแพทย์นิติเวช และเจ้าหน้าที่กองพิสูจน์หลักฐานพฐ.) ที่เกิดเหตุเป็นบ้านครึ่งปูนครึ่งไม้ด้านหน้าเปิดเป็นร้านก๋วยเตี๋ยวและร้านขายของชำ บริเวณใกล้เคียงมีบ้านเรือนประชาชนปลูกติดกันหลายหลัง บริเวณห้องนอนชั้นล่างศพนางวันเพ็ญ จันทร์แสงศรี อายุ 49 ปี อาชีพแม่บ้าน สภาพนอนหงายเสียชีวิตอยู่บนเตียงนอน สวมเสื้อลูกไม้สีขาว สวมผ้าถุงลายดอก มีบาดแผลถูกปาดคอด้วยของมีคมเป็นแผลลึกจนถึงหลอดลม โหนกแก้มซ้ายถูกทุบด้วยของแข็ง ภายในห้องไม่พบร่องรอยการถูกรื้อค้น แต่โทรศัพท์มือถือของนางวันเพ็ญและของสามีรวม 2 เครื่อง รวมทั้งพระพุทธรูปหน้าตัก 6 นิ้ว ที่อยู่ชั้นสองหายไปส่วนทองรูปพรรณและทรัพย์สินอื่นๆ ยังอยู่ครบ จากการสอบสวน พ.จ.อ.ธงชัย จันทร์แสงศรี อายุ 53 ปี ทหารอากาศฝ่ายดับเพลิง สามีของผู้ตายให้การด้วยอาการเศร้าโศกว่า ก่อนเกิดเหตุเมื่อเวลา 02.00 น. ตื่นขึ้นมาเพื่อเตรียมตัวไปซื้อผักที่ตลาดสะพานใหม่ เพื่อนำมาเลี้ยงปลาและเปิดไฟด้านหน้าบ้านไว้ ก่อนที่จะไปสอบถามภรรยาว่าต้องการไปซื้อของเพื่อมาทำก๋วยเตี๋ยวด้วยหรือไม่ ซึ่งภรรยาปฏิเสธที่จะเดินทางไปด้วย จึงได้ออกไปพร้อมลูกสาวและลูกเขย หลังซื้อของเสร็จกลับถึงบ้านเมื่อเวลา 05.00 น.พบว่าไฟที่บ้านถูกปิด รู้สึกเอะใจจึงรีบวิ่งเข้าไปเปิดไฟภายในบ้าน เมื่อเปิดประตูห้องนอนก็พบว่าภรรยาถูกฆ่าเสียชีวิตแล้ว
ศพของนางวันเพ็ญ จันทร์แสงศรี อายุเท่าไร 
49